stanford-oval/wikipedia huggingface dataset:
קונסוליית ישראל בבנגלור
הערות שוליים

↑  "Israel to open consulate in Bangalore". Business Standard. 27 ביוני 2012. נבדק ב-29 בפברואר 2016. {{cite news}}:  (עזרה)
↑  "Israeli consulate inaugurated in city". The Hindu. 21 במאי 2013. נבדק ב-29 בפברואר 2016. {{cite news}}:  (עזרה)
1 2 3  "Israel opens consulate general's office in Bangalore". The New Indian Express. 21 במאי 2013. נבדק ב-29 בפברואר 2016. {{cite news}}:  (עזרה)
↑  "Israel to Start Visa Services in City". The New Indian Express. 14 במאי 2014. נבדק ב-29 בפברואר 2016. {{cite news}}:  (עזרה)
↑  "Israel opens visa office in Bangalore". Business Standard. 15 ביולי 2014. נבדק ב-29 בפברואר 2016. {{cite news}}:  (עזרה)
↑  "Israel consulate in Bangalore starts issuing visas". The Hindu. 16 ביולי 2014. נבדק ב-29 בפברואר 2016. {{cite news}}:  (עזרה)
↑  "Israel consulate to offer business visas". DNA. נבדק ב-29 בפברואר 2016. {{cite news}}:  (עזרה)
↑  "Film fest brings Israel up-close for city buffs". The Hindu. 2 ביולי 2014. נבדק ב-29 בפברואר 2016. {{cite news}}:  (עזרה)
↑  "City Boy Gets Israeli Scholarship". The New Indian Express. 20 בספטמבר 2014. נבדק ב-29 בפברואר 2016. {{cite news}}:  (עזרה)
↑  "Israel consular meets Culture Minister". The Hindu. 17 בנובמבר 2015. נבדק ב-29 בפברואר 2016. {{cite news}}:  (עזרה)
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
קומבינטוריקה אדיטיבית

קומבינטוריקה אדיטיבית היא ענף חדש יחסית בקומבינטוריקה, העוסק בקבוצות בעלות מבנה אלגברי מקורב.
התחום החל להתפתח סביב שנת 2000, כאשר טימותי גוארס (Timothy Gowers) מצא הוכחה חדשה למשפט זמרדי (אנ').
מבנה אלגברי מקורב

לקבוצה, נאמר של איברים בחבורה אבלית, יש מבנה של חבורה, אם היא סגורה תחת הפעולה: לכל  \ x,y\in S, הסכום  \ x+y\in S. במקרה כזה, לאוסף הסכומים  \ S+S אותו גודל כמו לקבוצה המקורית. לעומת זאת, אם הקבוצה S "אקראית", חסרת מבנה, מספר הסכומים יהיה קרוב למספר הזוגות של איברים, כלומר לריבוע  \ |S|^{2}. היחס בין גודלה של קבוצת הסכומים לגודלה של S מודד, אם כך, עד כמה הקבוצה קרובה להיות אלגברית.
משפט גרין-טאו מאפיין קבוצות בעלות מבנה אלגברי מקורב, ככאלו שאינן רחוקות מלהיות אלגבריות בעצמן: אם S קבוצת וקטורים במרחב וקטורי מעל השדה הסופי  \ \mathbb {F} _{2} ו-  \ |S+S|\leq k|S|, אז  \ |\operatorname {span} (S)|\leq 2^{2k(1+o(1))}|S|.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
קומפולט

| --- | --- |
סמל קומפולטסמל קומפולט

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פיזשאבון
 שטח:  22.72 קמ"ר
 אוכלוסייה:  ‏
  ‑ בכפר:  1,460 (1 בינואר 2021)
 קואורדינטות:  47°44′28″N 20°15′11″E﻿ / ﻿47.741°N 20.253°E﻿ / 47.741; 20.253 
 אזור זמן:  UTC +1
 http://www.kompolt.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קומפולט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קומפולט  he tabBackground:;tabBorder:#aaa;defaultTab:0;
 
קומפולט (בהונגרית: Kompolt) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בקומפולט מספר התושבים נמצא בירידה. כך, בשנת 1990 חיו בכפר 1,499 תושבים ובשנת 2021 רק 1,460 תושבים.
האזור מיושב מהמאה ה-13, הוא מוזכר לראשונה בתעודות משנת 1272 ומאז הוא מיושב לסירוגין.
יהודי קומפולט

יהודים חיו בקומפולט במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 19 | 1,719 |
| 1910 | 3 |  |
| 1920 | 7 |  |
| 1930 | 2 |  |
| 1941 |  | 1,548 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי קומפולט שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פיזשאבון |
| --- | --- | --- |
| יישובים | פיזשאבון • אלדברה • בשנייטלק • דורמאנד • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה |  |
| --- | --- |
בקרת זהויות :  NLI: 987007566899205171  LCCN: n83226514  VIAF: 142797218   WorldCat (עם VIAF): 142797218
פרצרתריום

| פרצרתריום |
| --- | --- |
 
תקופה
אוליגוקן, 34–23 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Ceratomorpha
משפחה:: הירקודונתיים
תת־משפחה:: אינדריקותריים
סוג:: פרצרתריום
מינים
 Paraceratherium bugtiense  Paraceratherium transouralicum  Paraceratherium prohorovi  Paraceratherium huangheense
שם מדעי
 Paraceratherium ‏קופר, 1911
תחום תפוצה

שמות נוספים
 Baluchitherium  Indricotherium  Aralotherium  Pristinotherium  Benaratherium

פרצרתריום (שם מדעי: Paraceratherium; מילולית: "קרוב לאצרתריום". בעבר כונה גם כאינדריקותריום ובאלוקיתריום) הוא סוג של יונק ענקי דמוי-קרנף מהמשפחה הנכחדת הירקודונתיים, שנחשב ליונק היבשתי הגדול ביותר מעולם.
מאפיינים

מאובנים של הפרצרתריום התגלו בחלקים רבים של אסיה: קזחסטן, פקיסטן, הודו, מונגוליה וסין. הסוג התקיים מאמצע תקופת האוליגוקן ועד תחילת תקופת המיוקן, פחות או יותר לפני 30 עד 20 מיליון שנה, כאשר אזור אסיה היה מכוסה בצמחייה סובטרופית עשירה.
הפרצרתריום הוא היונק היבשתי הגדול ביותר הידוע למדע, ככל הנראה גדול אפילו מהמינים הגדולים ביותר של ממותה (אם כי ייתכן שהמינים הגדולים יותר של ממותה, כמו ממותת הערבה, התקרבו אליו בגודל ובמשקל). גובהו של בוגר עד הכתף מוערך ב-5–5.5 מטר, גובה הראש כשהוא מורם כ-7.5 מטרים (25 רגל), אורכו הכולל כ-8 מטר ואורך הגולגולת 1.35 מטר. קיימות הערכות שונות לגבי משקלה של החיה, אך ההערכות הריאליסטיות והאמינות ביותר נעות ממעל 10 טונות ועד כ-20 טונות.
הפרצרתריום היה אוכל עשב, כאשר היה מסיר עלים מעצים באמצעות שיניו העליונות דמויות החטים, שהיו מכוונות כלפי מטה והסתירו את שיניו התחתונות, אשר היו מכוונות לפנים. גולגולתו הייתה ארוכה, נמוכה וחסרת קרן, מצוידת בעצמות אף ומצח קמורות. שיניו הקדמיות הצטמצמו לכדי זוג יחיד של שיניים חותכות בכל אחת מהלסתות, אשר גודלן וצורתן החרוטית שיוו להן מראה של חטים קטנים. שפתו העליונה הייתה ללא ספק בעלת כושר תנועה גדול. הצוואר היה ארוך מאוד וחזק והגפיים דמויות העמודים היו ארוכות ועבות. כל התכונות הללו מצביעות על כך שהוא היה נוהג ללחך עלים וענפים קטנים של עצים ושיחים גדולים.
משמעות השם Paraceratherium הוא "חיה כמעט בעלת קרן" ביוונית עתיקה, והוא מציין את העובדה שהחיה אמנם הייתה ללא קרן, אולם היא מקורבת לקרנף. השם Indricotherium קשור ליצור מיתולוגי רוסי בשם "אינדריק", שנחשב ליצור החזק ביותר ואבי כל החיות. משמעות השם Baluchitherium הוא "החיה של בלוצ'יסטן" (כיום בפקיסטן), כיוון שבחבל ארץ זה הוא התגלה לראשונה.
טקסונומיה ומינים של הפרצרתריום

למרות הבחנה די ברורה ברמת המין, קיימים חוסר ודאות וחוסר הסכמה באשר לרמת הסוג. הפרצרתריום תואר לראשונה על ידי פורסטר קופר (Forster Cooper) בשנת 1911, אשר תיאר את הסוג Baluchitherium לראשונה בשנת 1913. הסוג Indricotherium תואר לראשונה על ידי בוריסיאק (Borissiak) בשנת 1915.
המונח Baluchitherium נחשב בימינו כמילה נרדפת ל-Paraceratherium או ל-Indricotherium.
עם זאת, הייתה מחלוקת בשאלה האם Indricotherium הוא סוג מובחן מ-Paraceratherium. לוקאס (Lucas) וסובוס (Sobus), בסקירתם משנת 1989 על תת-המשפחה Indricotheriinae (ראו הפניה למטה), טוענים שמדובר במילה נרדפת, ומתייחסים אל ההבדלים בין השניים כהבדלים ברמת המין לכל היותר, וייתכן אף שהם תוצאה של דו-צורתיות (dimorphism) בתוך מין יחיד, כשה-Indricotherium הגדול והחסון יותר הוא כנראה הזכר וה-Paraceratherium הרזה יותר, הוא למעשה הנקבה. עם זאת, חוקרים אחרים מטילים בכך ספק, בעיקר בשל פירוש ההבדלים בצורת הגולגולת. אף אם יסתבר שאכן מדובר בשני סוגים שונים, עדיין הם יהיו דומים מאוד בגודל ובמראה.
אם מחשיבים את השניים כסוג אחד, הרי ש-Indricotherium יהפוך לכינוי זוטר של Paraceratherium, משום שלפי עקרון הבכורה של מיון עולם הטבע, הפרסום הראשון, ולכן השם התקף הישן ביותר, מקבל עדיפות. במקרה זה יש לקיים את ההתייחסות לפי לוקאס וסובוס, אשר מתייחסים ל-Indricotherium, Baluchitherium, Thaumastotherium Forster Cooper, 1913a, Aralotherium Borissiak, 1939, and Dzungariotherium Xu and Wang, 1973 ככינויים זוטרים ל-Paraceratherium.
לוקאס וסובוס מזהים ארבעה מינים נפרדים של Paraceratherium. מין נוסף (P. zhajremensis) הוסף באופן זמני. המינים הם:
Paraceratherium bugtiense ‏(Pilgrim, 1908), מתחילת תקופת המיוקן בפקיסטן, הוא המין המאפיין (הראשי) של הסוג Paraceratherium. כינוי זוטר למין זה הוא Baluchitherium osborni Forster Cooper, 1913a. הוא נמצא לראשונה בתצורות צ'ירווטה (Chitarwata) בגבעות בוגטי (Bugti) אשר בבלוצ'יסטן (Balochistan), שעל שמה הוא קרוי.
Paraceratherium transouralicum ‏(Pavlova, 1922). ידוע גם כ-Indricotherium transouralicum. זה המין הידוע והנפוץ ביותר. ידוע שחי מתקופת האוליגוקן האמצעית ועד המאוחרת בקזחסטן, במונגוליה ובמונגוליה התיכונה שבצפון סין. לוקאס וסובוס מתארים את המינים הבאים כשמות נרדפים למין זה: Baluchitherium grangeri Osborn, 1923, Indricotherium asiaticum Borissiak, 1923, Indricotherium minus Borissiak, 1923.
Paraceratherium zhajremensis ‏(Osborn, 1923) מסוף האוליגוקן או תחילת המיוקן במזרח קזחסטן.
Paraceratherium orgosensis ‏(Chiu, 1973) הוא המין הגדול ביותר. שיניו גדולות לפחות ברבע מאלה של P. transouralicum (ראו Lucas and Sobus p.363/fig.19.2). הוא ידוע מאמצע ועד סוף האוליגוקן משינג'יאנג, אשר בצפון מערב סין. הכינויים הנוספים הם: Dzungariotherium orgosensis Chiu, 1973 וכן שניים הנקראים על שם גולגולת נפרדת: Dzungariotherium turfanensis Xu & Wang, 1978 ו Paraceratherium lipidus Xu & Wang, 1978. אף על פי שקיימות כמה וריאציות בפרטי פרופורציות בין הגולגולות, (אולי בשל הבדלי מגדר), כולן נמצאו בקרבה גאוגרפית זו לזו, ובכולן הטוחנות העליונות, הראשונה והשנייה, הן בעלות מבנה דומה.
בתרבות

יונק זה מופיע בסדרה ללכת עם חיות ובמשחק עולם היורה: המשחק.
גלריה

שלד של פרצרתריום
איור של פרצרתריום מ-1923
השוואה בין הפרצרתריום לאדם
גולגולת בהשוואה לאדם
איור של פרצרתריום מתגוננים מהאינדונים
ראו גם

פיל אסייתי ישר-חט - יונק נכחד בגודל דומה
קומפוסט תולעים

קומפוסט תולעים
קומפוסט תולעים או דשונת תולעים (Vermicompost) היא שיטה ליצירת קומפוסט באמצעות שימוש בתולעים המפרקות פסולת אורגנית והופכים אותה לדשונת עשירה בחומרים מזינים.
קומפוסט תולעים הוא תוצר של תהליך הפירוק פסולת אורגנית באמצעות מינים שונים של תולעים, בדרך כלל מן המינים איסניה פטידה, תולעים לבנות (Enchytraeus buchholzi) ותולעי אדמה אחרות, כדי ליצור תערובת של פסולת ירקות או מזון בתהליך פירוק, חומרי מצע, והומוס. תהליך זה נקרא באנגלית "ורמיקומפוסטינג" vermicomposting, ואילו גידול תולעים למטרה זו נקרא ורמיקולטורה.
תוצר העיכול של התולעים (נקרא גם הומוס תולעים) הוא התוצר הסופי של פירוק החומרים האורגניים ידי תולעי אדמה. הוכח כי תוצרים אלה מכילים רמות מופחתות של מזהמים וריכוזים גבוהים יותר של חומרים מזינים מאשר אלה הקיימים בחומרים האורגניים טרם הפכו לדשונת.
דשונת תולעים מכילה חומרים מזינים מסיסים במים ומהווה דשן אורגני מצוין ועשיר בחומרים מזינים. דשונת תולעים משמשת בחקלאות בכלל ובחקלאות אורגנית בפרט.
את השיטות ליצירת דשן תולעים ניתן ליישם גם לטיפול בשפכים. גרסה אחת של התהליך היא סינון באמצעות תולעים, לפירוק החומר האורגני, הפתוגנים וכמות החיידקים האווירנים ממי שפכים או ישירות משפכי אסלות.
סקירה כללית

דשונת תולעים צברה פופולריות בסביבה התעשייתית ובסביבה הביתית כיוון שלעומת שיטות מקובלות ליצירת דשונת, שיטה זו לטיפול בפסולת אורגנית היא מהירה יותר. בתהליך יצירת דשונת תולעים מצואה היא מכילה רמות מליחות נמוכות יותר משיטות אחרות לטיפול בצואה.
תולעי אדמה (או תולעי קומפוסט) הזוכות לשימוש הרב ביותר הן מהמין איסניה פטידה, אם כי השלשול האירופי (Eisenia hortensis) ותולעת אדמה אדומה ( Lumbricus rubellus ) יכולות לשמש אף הן ליצירת דשונת תולעים. תולעי איסניה פטידה מומלצים על ידי רוב המומחים לדשונת תולעים, כיוון שתצרוכת המזון שלהן גבוהה יותר והן מתרבות במהירות.
דשונת תולעים, המכילה חומרים מזינים מסיסים במים, היא דשן אורגני עשיר אשר טוב להכנת הקרקע באופן יעיל לקליטת הצמחים. דשונת תולעים משמשת לעיתים כדשן אורגני. כיוון שתולעי האדמה טוחנות ומערבבות באופן אחיד מינרלים בצורותם הפשוטה, דשן זה זמין לצמחים. מערכות העיכול של התולעים יוצרות סביבה המאפשרת למינים מסוימים של חיידקים לשגשג כדי לסייע ביצירת סביבת אדמה "חיה" לצמחים. אותה אדמה שעברה במערכת העיכול של תולעי האדמה נקרא דרילוספירה.
דשונת תולעים מקובלת מאוד בתחום הפרמקלצ'ר.
הערות שוליים

↑  The Ins and Outs of Vermicomposting: from Worm Bins to Large Scale, נבדק ב-2024-02-17
↑  "Paper on Invasive European Worms". נבדק ב-2021-05-02.
↑  Ndegwa, P.M.; Thompson, S.A.; Das, K.C. (1998). "Effects of stocking density and feeding rate on vermicomposting of biosolids" (PDF). Bioresource Technology. 71: 5–12. doi:10.1016/S0960-8524(99)00055-3.
1 2  Coyne, Kelly and Erik Knutzen. The Urban Homestead: Your Guide to Self-Sufficient Living in the Heart of the City. Port Townsend: Process Self Reliance Series, 2008.
↑  Xing, Meiyan; JianYang, null; Wang, Yayi; Liu, Jing; Yu, Fen (2011-01-30). "A comparative study of synchronous treatment of sewage and sludge by two vermifiltrations using an epigeic earthworm Eisenia fetida". Journal of Hazardous Materials. 185 (2–3): 881–888. doi:10.1016/j.jhazmat.2010.09.103. ISSN 1873-3336. PMID 21041027.
↑  "Pilot studies for vermifiltration of 1000m3day of sewage wastewater". www.academia.edu. נבדק ב-2021-05-02.
↑  מדריך להקמת חוות תולעים אדומות במרפסת הבית בעיר, נבדק ב-2024-02-17
↑  Lazcano, Cristina; Gómez-Brandón, María; Domínguez, Jorge (2008). "Comparison of the effectiveness of composting and vermicomposting for the biological stabilization of cattle manure" (PDF). Chemosphere. 72 (7): 1013–1019. Bibcode:2008Chmsp..72.1013L. doi:10.1016/j.chemosphere.2008.04.016. PMID 18511100.
↑  Dominguez, Jorge; Edwards, Clive (2010-12-15), "Biology and Ecology of Earthworm Species Used for Vermicomposting", Vermiculture Technology, CRC Press: 27–40, doi:10.1201/b10453-4, ISBN 978-1-4398-0987-7
↑  Edwards, C.A. (1998). Earthworm Ecology. CRC Press LLC. p. 189. ISBN 978-1-884015-74-8.
↑  Organic Phosphorus in the Environment, Turner, et al., Page 91. 2005
↑  Reza, Shamim (24 במרץ 2016). "Vermicomposting – A Great Way to Turn the Burdens into Resources". Permaculture Research Institute. {{cite web}}:  (עזרה)
↑  Beyers, R; MacLean, S. "Developing an educational curriculum fororganic farming and permaculture in theDistrict of Santa Fe" (PDF). La Foundación Héctor Gallego: 16. All the permaculture farms we visited had a large, fully-functioning vermicompost which produced fertilizer that was naturally rich in nutrients and acid that was used as a substance for fumigation instead of synthetic based substances.
| --- | --- |
בקרת זהויות :  NLI: 987007546936405171  LCCN: sh98005986  NKC: ph1011443
קומבינטוריקה קיצונית

קומבינטוריקה קיצונית היא תחום בקומבינטוריקה, העוסק במספר הגדול ביותר או הקטן ביותר שיכול להיות לסידורים של אובייקטים סופיים (כמו קבוצות, גרפים או וקטורים מעל שדה סופי), אם מניחים שהם מקיימים תכונות מסוימות.
משפט רמזי עוסק במבנים המוכרחים להופיע בגרף שלם שהקשתות שלו צבועות בשני צבעים, נאמר אדום וכחול. המשפט קובע שלכל  \ n, אם הגרף שצובעים גדול מספיק (כפונקציה של  \ n), לא ניתן להימנע מיצירת תת-גרף שלם בגודל  \ n שכל הקשתות שלו צבועות באותו צבע. מהמשפט נובע, למשל, שיש מספר גדול ביותר של משתתפים במסיבה, כך שבין כל חמישה מהם, יש שניים המכירים זה את זה, ושניים שאינם מכירים זה את זה; דהיינו אם מספר המשתתפים גדול מאותו מספר אז בהכרח יש חמישייה שאחת משתי הטענות נכונה לגביה:
כל חברי החמישייה מכירים זה את זה.
אף אחד מהחמישייה לא מכיר מישהו אחר בחמישייה.
ערכו המדויק של המספר הזה אינו ידוע.
משפט ארדש-קו-רדו (אנ') קובע שאם מרכיבים ועדות בנות  k\leq {\frac {n}{2}} חברים בכנסת שיש בה  \ n חברים, כך שלכל שתי ועדות יש חבר משותף, מספר הוועדות השונות בהרכבן הוא לכל היותר  \ {\binom {n-1}{k-1}}. דוגמה קיצונית המקימת את החסם מתקבלת מקביעת חבר אחד החבר בכל הוועדות וצירופו לאוסף כל הוועדות האפשרויות של  \ k-1 חברים בכנסת שיש בה  \ n-1 חברים. אפשר לשאול גם מהו המספר המקסימלי אם נדרש שלכל שתי ועדות יהיו לפחות r חברים משותפים (בעיית ארדש-קו-רדו), או אם נדרש שבכל שתי ועדות יהיו בדיוק r חברים משותפים (בעיית ארדש-de Bruijn). ומה המספר הגדול ביותר של ועדות בגודל k, אם אסור שיהיו שלוש ועדות שבכל שתיים מהן אותם חברים משותפים? (זו בעיית ארדש-רדו).
גרף טורן - הגרף עם 13 צמתים ומספר מקסימלי של קשתות שאינו מכיל קליקה בגודל 5
משפט טורן עוסק בגרפים: כמה צלעות יכולות להיות בגרף בן n קודקודים, אם אין בו משולשים? ובאופן כללי כמה צלעות יכולות להיות בגרף אם אין לו תת-גרף שהוא קליקה בגודל  \ r+1. לגבי משולשים ידוע כי התשובה היא  \lfloor n^{2}/4\rfloor  ובאופן כללי התשובה היא  {\frac {r-1}{r}}\cdot {\frac {n^{2}}{2}}. הגרף הקיצוני (עם מספר הקשתות הגדול ביותר ללא התכונה) מתקבל על ידי חלוקת  \ n הקדקדים ל \ r קבוצות שוות וחיבור בקשת של כל שני קודקודים שלא שייכים לאותה קבוצה.
התחום עוסק גם בתכונות של מספרים שלמים. למשל, אפשר להוכיח שמכל קבוצה של מספרים אפשר לסמן לפחות שליש, כך שסכומם של שני מספרים שסומנו הוא מספר שלא סומן.
בעיה אחרת שהציע פול ארדש נוגעת בגאומטריה: אם מסמנים n נקודות במישור, כמה זוגות של נקודות יכולים להיות כך שהמרחק ביניהם הוא בדיוק מטר אחד?
ראו גם

תורת רמזי
למת הרגולריות של סמרדי
קומפוזיציה (מגזין)

| --- | --- |

 תדירות:  ירחון
 סוגה:  מגזין אלקטרוני
 בעלים:  קבוצת רועי גליץ בע"מ
 עורך ראשי:  רועי גליץ
 תאריכי הופעה:  2009 – אוגוסט 2013 (כ־4 שנים)
 שפה:  עברית
 מערכת:  רחוב הרקון 4 ר"ג
 האתר הרשמי
 
מגזין קומפוזיציה היה ירחון ישראלי בנושא צילום, שיצא לאור מדי חודש כמגזין אלקטרוני בפורמט PDF, וקהל היעד שלו הם צלמים וחובבי צילום. העיתון יצא לאור לראשונה במאי 2009 והגיליון האחרון, מספר 27, יצא לאור באוגוסט 2013. קבוצת הפייסבוק של המגזין פעילה גם ב־2022, צלמים משתפים בה יצירות, וקבוצת רועי גליץ מפרסמת בה מפעם לפעם.
מבנה המגזין

המגזין יצא פעם בחודש וכלל כ-160 עמודי צבע (בגיליונות האחרונים). למגזין היו כ-12,000 מנויים.
המגזין הקיף את עולם הצילום ממספר זוויות: ראיונות עם צלמים מפורסמים, הצגת פורטפוליו של צלמים נודעים, טכניקות צילום שונות מתחומים שונים, סקירות ציוד, סקירות לוקיישן, סיפורי מסעות מצולמים ועוד. מבין רשימת הראיונות במגזין בולטות כתבות עם צלמים מוכרים. בכל גיליון ניתן למצוא מסע מצולם ליעד אחר בעולם בו הצלם מספר על החוויות ועל הצילומים באותו מקום. בין היעדים עליהם נכתב ניתן למצוא את הודו, אנטארקטיקה, סין, קנדה, דרום אפריקה, מונגוליה, טורקיה. במגזין מוצגות טכניקות צילום בתחומים מגוונים כגון תאורה מעשית, ארכיטקטורה, צילומי רחוב, צילומי מאקרו, צילומי בעלי חיים, צילום מזון ותחומים נוספים.
כתבות בעבר

בין כתבות הפורטפוליו, המגזין סקר עד כה את עבודתם של צלמים נודעים, ולצידם את עבודתם של צלמים צעירים ומבטיחים. המגזין מציג תמונות ממסעות מצולמים, מבצע בחינות וסקירות ציוד צילום, וממליץ על אתרי צילום מיוחדים.
מערכת המגזין

המגזין יצא לאור בהוצאה של קבוצת רועי גליץ בע"מ המחזיקה, בין היתר, בבית הספר לצילום גליץ, פוטוטבע מסעות צילום בעולם ובמגזין קומפוזיציה.
צוות המגזין:
העורך הראשי של המגזין היה רועי גליץ
העורך בפועל של המגזין היה תומר יעקבסון – צלם ומרצה לצילום עם התמחות בתחום תאורה מעשית
כתבו במגזין פליקס לופה, נתן סבן, עודד וגנשטיין ואחרים.
שער מגזין קומפוזיציה 006
בשער: סטלה ואסילשקו
צלם: אורן היימן
קונסטנטינוס השלישי, קיסר האימפריה הביזנטית

הרקליוס נובוס קונסטנטינוס  (בלטינית: Heraclius Novus Constantinus, ביוונית עתיקה: Ἡράκλειος νέος Κωνσταντῖνος, הרקליוס נאוס קונסטנטינוס; 3 במאי 612 – 20 באפריל או 24 במאי 641) היה קיסר האימפריה הביזנטית במשך 4 חודשים בשנת 641, ובכך הוא נושא בתואר של הקיסר הביזנטי בעל הכהונה הקצרה ביותר.
קונסטנטינוס היה בנו הבכור של הרקליוס, קיסר האימפריה הביזנטית מנישואיו לפאביה אידוקיה (אנ') הוא הוכתר לקיסר על ידי אביו בינואר 613, ובשנת 629 נישא לבת-דודתו מדרגה שנייה גרגוריה. לזוג נולדו קונסטנס וו, תאודוסיוס ובת בשם מניאן (Manyanh) שבבגרותה הייתה אשתו של השליט האחרון של האימפריה הסאסאנית יזדגרד השלישי.
עם מותו של הרקליוס בשנת 641 הפך קונסטנטינוס לקיסר האימפריה הביזנטית בשם קונסטנטינוס השלישי, לצידו ישב אחיו למחצה  הירקלונס בנה של מרטינה (אנ'). היחסים בין השותפים לשלטון היו מתוחים מהתחלה. קונסטנטינוס, שככל הנראה סבל משחפת פנה למפקדי הצבא בבקשה כי יעמדו לצידו ולצד ילדיו. על פי ההיסטוריונים בני התקופה הוא גם פנה לאחד מפקידיו בשם ולנטיאנוס, והפקיד בידיו סכום אדיר של כסף לחלק לחיילים ולקנות את נאמנותם. הוא נפטר ממחלתו באפריל או במאי 641, על פי המקורות ההיסטוריים בני התקופה בחצר המלוכה האשימו את מרטינה שפעלה על מנת להרעיל את קונסטנטינוס השלישי על מנת להבטיח את שלטון בנה, אישומים אלו הביאו לכך שמרטינה ובניה הוגלו, ולאחר מכן ככל הנראה הוצאו להורג. על כיסא המלוכה עלה קונסטנס השני.
קולאשין

| --- | --- |
סמל קולאשיןסמל קולאשין

 מדינה:  מונטנגרו מונטנגרו
 מחוז:  קולאשין
 תאריך ייסוד:  המאה ה-17
 שטח:  897 קמ"ר
 אוכלוסייה:  ‏
  ‑ בעיירה:  2,989 (2003)
  ‑ במטרופולין:  9,949
  ‑ צפיפות:  11 נפש לקמ"ר (2003)
 קואורדינטות:  42°49′25″N 19°31′21″E﻿ / ﻿42.82361°N 19.52250°E﻿ / 42.82361; 19.52250
 אזור זמן:  UTC +1
 http://www.kolasin.me/
  מפת מיקום  מפה מפורטת   (למפת מונטנגרו מוגדלת) פודגוריצה ניקשיץ' ביילו פולה  פלייבליה הרצג נובי  בר צטיניה בראן אולצין קר. בוסניה והרצגובינה  סרביה קוסובו אלבניה הים האדריאטי קולאשין(למפת מונטנגרו רגילה) פודגוריצה ניקשיץ' ביילו פולה  פלייבליה הרצג נובי  בר צטיניה בראן אולצין קר. בוסניה והרצגובינה  סרביה קוסובו אלבניה הים האדריאטי קולאשין  he tabBackground:;tabBorder:#aaa;defaultTab:0;
 
קולאשין (בסרבית: Колашин) היא עיירה בת 3,000 תושבים במונטנגרו, כ-70 ק"מ צפונית מזרחית לפודגוריצה, מרכז מנהלי של מחוז קולאשין המונה 10,000 תושבים.
היסטוריה

קולאשין נוסדה באמצע המאה ה-17 על ידי העות'מאנים ששלטו אז באזור. לפי החלטת קונגרס ברלין ב-1888 עברו קולאשין וסביבתה להיות חלק ממונטנגרו. לאחר מלחמת העולם הראשונה נכללה בממלכת יוגוסלביה. במלחמת העולם השנייה נכבשה קולאשין על ידי הצבא הגרמני והאיטלקי. קרבות רבים ניהלו הפרטיזנים נגד הכובשים. בסתיו 1943 פרטינזנים בפיקוד ליובו ווצ'קוביץ' כבשו את היישוב לתקופה מסוימת. העיירה נכבשה לבסוף על ידי הבריגדה הפרולטארית המונטנגרית ב-29 בדצמבר 1944. במרכז העיירה יש אנדרטה לנופלים בקרבות אלה.
תיירות

קולאשין מוקפת בהרים שהופכים בחורף לאתרי סקי. הגישה הנוחה אליה הופכת אותה לעיירת סקי מבוקשת. במקום נבנה מלון סקי בשם ביאנקה בצורת משולש. קולאשין נמצאת בגובה 954 מטר ובעלת אקלים נוח. מוקפת ביערות ולידה הפארק הלאומי ביוגרדסקה גורה, דבר ההופך אותה לאטרקטיבית בחורף ובקיץ.
אתרים בסביבה > קניון נהר מוראצ'ה

נהר מוראצ'ה (בסרבית: Морача) מתחיל לרגלי ההרים בצפון מונטנגרו. אורכו 113 ק"מ והוא זורם דרומה. צפונית מפודגוריצה מתחבר אליו נהר זטה. הנהר חוצה את פודגוריצה ונשפך לאגם שקודרה.
בחלקו הצפוני הוא נהר הררי והזרם בו חזק. ליד קולאשין הוא מתחתר בקניון עמוק. רוחבו עד 100 מטר והוא אינו מתאים לשיט. כביש צר ולא בטוח עובר לאורך גדתו, חצוב בסלע ועובר במנהרות. יש תוכניות להרחיבו ולהפכו לבטוח יותר.
אתרים בסביבה > מנזר מוראצ'ה

מנזר מוראצ'ה (בסרבית: Манастир Морача), נמצא על גדתו הימנית של נהר מוראצ'ה, כ-25 ק"מ דרומית לקולאשין. הוא הוקם ב-1252 על ידי הנסיך הסרבי Stefan Vukanović הקבור במקום. במקום קומפלקס של מגורי נזירים וכנסייה אורתודוקסית עם תמשיחים לכבוד עליית מרים וכנסייה קטנה יותר עם תמשיחים לכבוד ניקולא הקדוש. המקום הוא אחד מהמונומנטים החשובים ביותר של ימי הביניים במונטנגרו.